Lavinia

Lavinia, erromatar mitologian, Latino latindarren erregearen eta honen emazte Amataren alaba izan zen eta Eneasen azken emaztea. Eneasekin Silvio semea izan zuen.

 Mitoa 
Lavinia printzesa Turnoren ezkongaia zen, troiatarrak, Eneas buru zutela, Lazioko kostaldera iritsi baino lehen, Troiako Gerraren ondoren eta oztopo ugari gainditu eta gero. Han Latino erregearekin aliantza bat ezarri zuen eta Lavinia alabarekin ezkontzeko mandatua egin zion erregeak. Honek Turnoren haserrea eragin zuen, eta gertaera txiki bat aprobetxatuz —Askaniok hildako orein sakratuaren heriotza—, gatazka sortu zen bi herrien artean, latindarren eta rutuliarren artean, hain zuzen ere, non Turno bera hil egin zen.   Virgilioren bertsioaren arabera, Eneasek bere ama Venus jainkosaren laguntzarekin garaitu zuen, oparitu zizkion arma batzuk erabiliz. 

Heroiak, bere emaztearen omenez, Lavinio edo Lavinium izeneko hiria sortu zuenApiano, Erregeak 1; Tito Livio, Ab Urbe Condita 1.11; Dioniso Halikarnasokoa, Roman Antiquities, 1. 59.1. Erromatarren antzinako tradizioaren arabera, Laviniak heroiaren hilondoko semea erditu zuen, Silvio izenekoaEneida VI, 763-765. Askaniok, orduan, Lavinium hiria, Eneas aitak sortua, amaginarrebari laga zion, eta  berak Alba Longa hiria sortu zuen. Haren erdi anaia Silvio izan zen bere  ondorengoa, Askaniok ez baitzuen ondorengorik izan.

Livioren arabera, Askanio Eneas eta Laviniaren semea zen; Askanio gobernatzeko gazteegia zenez, Laviniak gorde zuen tronuaTito Livio, Ab Urbe Condita 1.11–1.3.1. Tito Livioren arabera ere, Silvio Askanioren semea daTito Livio, Ab Urbe Condita 1.3.7.. 

 Lavinia beste lanetan 
Eneida Virgilioren poeman 11 aldiz agertzen da Lavinia, eta ez du behin ere hitz egiten. 

Lavinia bere aitarekin, Latino erregearekin, agertzen da Danteren La divina commedianInferno IV, 125-126.. De Mulieribus Claris obran dago dokumentatuta. Giovanni Boccaccio idazle florentziarrak (1361-62)  De Mulieribus Claris emakume historiko eta mitologikoen biografien artean jasotzen du. 

Ursula K. Le Guin idazleak ahotsa eta bizitza eman zizkion Lavinia eleberrianUrsula K. Le Guin (2008), Lavinia.. Hemen Laviniaren izaera eta Eneasekiko harremana handitu egiten da, eta antzinako Italiako errege baten alabaren bizitza kontatzen da. Le Guinek narrazio  autokontzientea erabiltzen du, Lavinia lehen pertsonako kontalaria baita, jakinik ez lukeela bizitzarik izango Virgiliorik gabe; Virgilio, Eneidaren idazlea izan eta zenbait mende geroago, bere sortzailea da, berazHiggins, Charlotte (22 May 2009). "Review: Lavinia by Ursula Le Guin". The Guardian. Retrieved 19 August 2022. 

 Erreferentziak 

 Ikus, gainera 
 Leukaria

 Kanpo estekak 

Kategoria:Erromatar mitologia
Kategoria:Erromatar mitologiako pertsonaiak